b'\n_START_ARTICLE_\nGeorg Forster (forskningsstasjon)\n_START_PARAGRAPH_\nGeorg Forster er en tidligere tysk forskningsstasjon i Antarktis. Den ble offisielt \xc3\xa5pnet av DDR 21. april 1976 som den f\xc3\xb8rste tyske forskningsstasjonen i Antarktis. Stasjonen var hel\xc3\xa5rsbemannet og l\xc3\xa5 i n\xc3\xa6rheten av den russiske stasjonen Novolazarevskaja i Schirmacheroasen i Dronning Maud Land. Stasjonen ble i 1987 navngitt etter Georg Forster som seilte med James Cook og i 1775 ble den f\xc3\xb8rste tyskeren som gikk i land p\xc3\xa5 S\xc3\xb8r-Georgia._NEWLINE_Ved stasjonen ble det fra begynnelsen av blitt forsket p\xc3\xa5 den \xc3\xb8vre atmosf\xc3\xa6ren, og fra 1985 var fokus for forskningen studier av ozonlaget. Arbeidet p\xc3\xa5 stasjonen ble avsluttet i februar 1993. Fra 1993 til 1996 ble stasjonen stengt ned i tre trinn og omr\xc3\xa5det ble ryddet for avfall og skrap. Alle deler blir fullstendig demontert og transportert vekk med skip. Etter initiativ fra \xc3\xb8sttyske ekspedisjonsmedlemmer er det satt opp en bronseplakett p\xc3\xa5 en fjellvegg i s\xc3\xb8renden av omr\xc3\xa5det. Omr\xc3\xa5det ble i 2013 oppf\xc3\xb8rt p\xc3\xa5 Antarktistraktatens liste over historiske steder og kulturminner i Antarktis.'